STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.36 | 2020.gada 3.decembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis | − | V.Rakstiņš |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāvis | − | J.Miezainis |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | I.Apsīte |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | B.Vītoliņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | J.Bekmanis |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | K.Ķipēna |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāve |  | S.Lesiņa |
| Veselības ministrijas pārstāve |  | S. Muceniece |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis |  | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī.
2. Par Ekonomikas ministrijas konstatētajām pretrunām Ministru kabineta 2020.gada 6.novembra rīkojuma Nr.655 "Par ārkārtējās situācijas izsludināšanu" (turpmāk – rīkojums Nr.655) piemērošanā:
   1. atbalstīt priekšlikumu, ka rīkojumā tiek vienādota minimālā platība pakalpojuma sniegšanai vienam apmeklētājam uz 15 m2. Ekonomikas ministrijai sagatavot attiecīgu grozījumurīkojumā un virzīt to izskatīšanai Ministru kabineta sēdē;
   2. regulējumu attiecībā uz gadatirgiem turpināt izskatīt nākamajā koordinācijas grupas sēdē 2020.gada 7.decembrī; Ekonomikas ministrijai sagatavot attiecīgus priekšlikumus;
   3. atbalstīt, ka rīkojumā noteiktie ierobežojumi nav attiecināmi uz preču tirdzniecību, izmantojot distances saziņas līdzekļus (e-komerciju), kā arī preču izsniegšanu tirdzniecības vietā, ja preces iegādātas, izmantojot distances saziņas līdzekļus;
   4. atbalstīt higiēnas preču sarakstu (protokola pielikumā);
   5. attiecībā uz alkohola tirdzniecību sabiedriskās ēdināšanas vietās un tūristu mītnē atbalstīt skaidrojumu, ka rīkojuma 5.7.apakšpunktā noteiktie ierobežojumi ir attiecināmi uz tirdzniecības vietām (veikaliem) un tie nereglamentē sabiedriskās ēdināšanas pakalpojumu sniedzēju darbību. Prasības sabiedriskās ēdināšanas vietām noteiktas rīkojuma 5.6., 5.8., 5.41. un 5.45.apakšpunktos;
   6. saimnieciskā pakalpojuma sniedzēji (piemēram, banku filiāļu darbība, ķīmisko tīrītavu darbība, apavu, pulksteņu, atslēgu, šūšanas remontdarbnīcas), kuriem rīkojumā Nr.655 nav noteikti specifiski darbības ierobežojumi, ir tiesīgi turpināt darbību arī brīvdienās un svētku dienās (t.sk. tirdzniecības centros), ievērojot 5.41  apakšpunktā minētās prasības attiecībā uz maksimāli pieļaujamo apmeklētāju skaitu, kas vienlaicīgi var atrasties pakalpojuma sniegšanas vietā, kā arī pārējās vispārējās epidemioloģiskās drošības prasības.
3. Pieņemt zināšanai, ka Tieslietu ministrija neatbalsta darba grupas skaidrojumu par to, ka tirdzniecības aizliegums brīvdienās un svētku dienās ir attiecināms arī uz baznīcām (svecīšu tirdzniecība).
4. Attiecībā uz rīkojumā Nr.655 pieņemtajiem tirdzniecības ierobežojumiem atbalstīt šādu skaidrojumu, ka brīvdienās un svētku dienās darbojas tikai aptiekas (tajā skaitā veterinārās aptiekas) un veikali, kuros drīkst tirgot tikai pārtikas preces (izņemot alkoholu), higiēnas preces un degvielu. Citu preču grupu tirgošana ir aizliegta un šis regulējums attiecas gan uz tirdzniecību iekštelpās, gan ārtelpās. Papildu atzīmēt, ka tirdzniecības aizliegums attiecas arī uz cigaretēm, jo tās nav pirmās nepieciešamības preces.
5. Par Kultūras ministrijas konstatētajām pretrunām Ministru kabineta rīkojuma Nr.655 piemērošanā:
   1. Ar ko atšķiras mākslas ekspozīcija muzejā no tādas pašās ekspozīcijas ārpus muzeja sienām, piem. mākslas centrā vai galerijā.

*(MK*[*02.12.2020.*](https://m.likumi.lv/ta/id/319183-grozijumi-ministru-kabineta-2020-gada-6-novembra-rikojuma-nr-655-par-arkartejas-situacijas-izsludinasanu-)*rīkojuma Nr. 719 redakcija: “5.5.1 pārtraukt kultūrvietu un izstāžu norises vietu darbību, tai skaitā gadatirgu darbību, izņemot grāmatu izsniegšanu līdzņemšanai bibliotēkās un muzeju darbību;”*

Atbildot uz jautājumu, vai darbu var turpināt mākslas centri, galerijas, kur izvietotas mākslas un vēstures ekspozīcijas, ievērojot to, ka izstāžu norises vietu darbība tiek pārtraukta, bet muzeji var strādāt, Kultūras ministrija sniedz šādu skaidrojumu:

Lai novērstu iedzīvotāju pulcēšanos, tiek pārtraukta jebkāda pasākumu darbība, kurā iespējama pulcēšanās, tostarp arī reģionālas, nacionālas vai starptautiskas nozīmes izstādes vai gadatirgi, kuri veicina uzņēmējdarbības, tirdzniecības, dzīvesstila un inovāciju attīstību ( t.i. komercizstādes), kuras tiek organizētas izstāžu norises vietās.

*(MK 09.06.2020.  noteikumu Nr.360 redakcija*

*2.8. izstāde – reģionālas, nacionālas vai starptautiskas nozīmes izstāde vai gadatirgus, kura mērķis ir veicināt kultūras, uzņēmējdarbības, tirdzniecības, dzīvesstila un inovāciju attīstību;*

*2.9. izstādes norises vieta – speciāli iekārtotas telpas vai teritorija, kur norit izstāde vai gadatirgus;*

*2.10. kultūrvieta – muzejs un tā ārtelpa, bibliotēka, kultūras centrs, izstāžu zāle, brīvdabas estrāde, teātra ēka un tās ārtelpa, koncertzāle un tās ārtelpa, organizēts amatiermākslas kolektīvu mēģinājums”)*

Ievērojot iepriekš minēto, Kultūras ministrija skaidro, ka izņēmums un tiesības turpināt darbību ārkārtējās situācijas laikā līdz 2021.gada 11.janvārim attiecas uz muzejiem un radniecīgām mākslas un vēstures eksponēšanas vietām, piem. Rotko centrs, Zuzeum, KIM?.

* 1. Amatierkolektīvu dalībnieku individuālie mēģinājumi:
     1. Kur var notikt amatiermākslas kolektīvu dalībnieku individuālie mēģinājumi, ja kultūrvietas ir slēgtas?

*MK*[*02.12.2020.*](https://m.likumi.lv/ta/id/319183-grozijumi-ministru-kabineta-2020-gada-6-novembra-rikojuma-nr-655-par-arkartejas-situacijas-izsludinasanu-)*rīkojuma Nr. 719 redakcijā “5.5.1 pārtraukt kultūrvietu un izstāžu norises vietu darbību, tai skaitā gadatirgu darbību, izņemot grāmatu izsniegšanu līdzņemšanai bibliotēkās un muzeju darbību;”*

Paskaidrojums: Kultūrvietās – pašvaldību dibinātajos kultūras centros (turpmāk – kultūras centri) ir pārtraukta apmeklētāju apkalpošana, bet kultūras centra darbinieki un to dibināto kolektīvu dalībnieki darbu turpina. Tas attiecas uz amatiermākslas kolektīvu dibinātājiem, kolektīvu vadītājiem, speciālistiem un dalībniekiem.

* + 1. Līdz cikiem drīkst notikt amatieru kolektīvu dalībnieku individuālās nodarbības.

Formējot Ministru kabineta grozījuma tekstu, ir radusies tehniska kļūda vārda “amatieru” vietā, ierakstot “profesionālās”. Attiecīgi MK [02.12.2020.](https://likumi.lv/ta/id/319183-grozijumi-ministru-kabineta-2020-gada-6-novembra-rikojuma-nr-655-par-arkartejas-situacijas-izsludinasanu-) rīkojuma Nr. 719 spēkā esošajā redakcijā, šobrīd amatierkolektīvi var mēģināt tikai līdz 20:00 pretēji tam, kā tas bija noteikts 24.11. 2020. rīkojuma Nr. 674 redakcijā.

Lai novērstu kļūdu, Kultūras ministrija virzīs grozījumus MK rīkojuma Nr. 655 5.5. punktā:

 5.5. bibliotēkās, muzejos, sporta un reliģiskās darbības veikšanas vietās darbu uzsākt ne agrāk kā plkst. 6.00 un beigt ne vēlāk kā plkst. 20.00, izņemot organizētu profesionālās mākslas mēģinājumu norises vietas individuālu mēģinājumu norises laikā un sporta centrus, kas darbību beidz ne vēlāk kā plkst. 22.00. Minētais darba laika ierobežojums neattiecas uz šā rīkojuma 5.16. apakšpunktā minētajiem sporta pasākumiem;

* 1. Par sejas maskām
     1. Vai maksas jālieto aktieriem, dejotājiem, baleta māksliniekiem, rādot izrādes tiešsaistē vai veicot ierakstus un filmējot kino.

Ievērojot rīkojuma Nr.655 5.43.5. apakšpunktu - aktieriem, dejotājiem, baleta māksliniekiem u.c. ekrān redzamiem ieraksta dalībnieki maskas var nelietot.

*“MK*[*02.12.2020.*](https://likumi.lv/ta/id/319183-grozijumi-ministru-kabineta-2020-gada-6-novembra-rikojuma-nr-655-par-arkartejas-situacijas-izsludinasanu-)*rīkojuma Nr. 719 redakcija:*

*5.43. sabiedriskajā transportā un publiskās iekštelpās, tai skaitā darbavietās, ja telpā atrodas vairāk par vienu personu, lieto mutes un deguna aizsegus, izņemot:*

*5.43.1. profesionālus orķestrus un korus;*

*5.43.2. izglītības apguves procesu, kas saistīts ar instrumenta spēles vai vokālās mākslas apgūšanu;*

*5.43.3. sportistus (tai skaitā individuālus iekštelpu sporta norises vietu apmeklētājus) sporta treniņu (nodarbību) un šā rīkojuma 5.16. apakšpunktā minēto sporta pasākumu laikā;*

*5.43.4. elektronisko plašsaziņas līdzekļu darbiniekus, ja tas nepieciešams pilnvērtīgai darba pienākumu veikšanai;*

*5.43.5. gadījumos, kad tiek nodrošināta tiešraides translācija, vai notiek audiovizuālo darbu sagatavošana, ja tas nepieciešams pilnvērtīgai darba pienākumu veikšanai;”*

* + 1. Mediji

Pamatprincips – kadrā bez sejas maskas tikai moderatori, ja studijā nav viesu, ārpus kadra – visi ar sejas maskām!

* + - 1. Studijā TV tiešraides laikā:

Tiešraides, strīmošanas vai raidījuma ieraksta laikā klātienē un kadrā esošās personas ( moderatori) var sejas maskas noņemt. Ja ierakstā piedalās arī viesi, tad visiem – moderatoram un arī viesim ir jālieto sejas maskas. Cits personāls – operatori, skaņu režisori, gaismotāji u.c. strādā sejas maskās pastāvīgi. Persona no personas, ciktāl tas to atļauj veicamā darba specifika, fiziski distancējas 2m un vairāk metrus; tiek regulāri vēdinātas telpas un ievēroti citi epidemioloģiskie nosacījumi. Viesus dalībai raidījumā vēlams piesaistīt virtuāli vai telefoniski.

* + - 1. TV interviju ieraksti:

Interviju ierakstus vēlams veikt tiešsaistē vai telefoniski. Ja tas nav iespējams, klātienes intervijas vēlams organizēt ārtelpās.

Intervijās telpās – ievērot savstarpēju vismaz 2m distanci. Sejas masku var nelietot tikai esot kadrā.

* + - 1. Filmēšanas process kā darba process:

Filmēšanai telpās izmantot tādas telpas, kur uz katru cilvēku būtu vismaz 4 m2; sejas maskas noņemt tikai uz tiešraides, strīmošanas vai raidījuma ieraksta laiku. Operators, gaismotāji u.c., kuri nav kadrā, strādā maskās.

* + - 1. Ieraksta sagatavošanā ietvertajam personālam skaits nav limitēts – tas ir darbs. Strādā tik cilvēki, cik nepieciešams.
    1. RADIO jautājumi:

Darbs radio studijā – tiešraide / ieraksts:

Ētera cilvēki, lai nodrošinātu skaidru un saprotamu informācijas nodošanu nelieto masku runāšanas laikā.

Studijas viesi?

Interviju ierakstus vēlams veikt tiešsaistē vai telefoniski. Drošības pasākumu mērķis ir ierobežot cilvēku pārvietošanos, pulcēšanos un svešu cilvēku savstarpēju satikšanos maksimāli. Intervijas iespējams iegūt attālināti/tiešsaistē utt.

1. Atbalstīt Satiksmes ministrijas priekšlikumu par grozījumu rīkojuma Nr.655 5.42.apakšpunktā attiecībā uz distancēšanās prasībām sabiedriskajā transportā vienas mājsaimniecības ietvaros. Satiksmes ministrijai sagatavot attiecīgu grozījumurīkojumā un tas virzāms izskatīšanai Ministru kabineta sēdē.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju, ka resorā tiek sniegts šāds skaidrojums: attiecībā uz mutes un deguna aizsegu lietošana - VUGD iekštelpās nedrīkst ienākt bez mutes vai deguna aizsega un mutes un deguna aizsegus nelieto vietās, kurās mutes un deguna aizsega lietošana nav iespējama (ēdienreize, notikums (ugunsgrēks, glābšanas darbi iekštelpā), dodoties uz/no notikumu, ja telpā atrodas viens pats, nakts gaidīšanas režīmā); publiskie pasākumi (ugunsdrošības un civilās aizsardzības mācības, preventīvie pasākumi, kas ir saistīti ar pulcēšanos) ir atcelti un klātienē aizliegti; mācību un preventīvie pasākumi (iedzīvotāju izglītošana bērnudārzos utt.) ir pasākumi noteikumu Nr.360 izpratnē.
3. Pieņemt zināšanai Valsts policijas, Veselības ministrijas, Veselības inspekcijas un Latvijas Pašvaldību savienības pārstāvju sniegto informāciju par sadarbību un policijas kapacitāti iesaistīties ar COVID-19 inficēto personu kontrolē, kas nepakļaujas Veselības inspekcijas un Slimību profilakses un kontroles centra prasībām. Konceptuāli atbalstīt, ka tiek mainīts uzraugāmo personu loks (izlases kārtībā vairāk kontrolēt kontaktpersonas un mazāk slimās personas un pašizolācijā esošās), un Veselības ministrijai kopīgi ar Valsts policiju sagatavot attiecīgus priekšlikumus izskatīšanai Ministru kabineta sēdē.
4. Latvijas Pašvaldību savienībai nākamajā koordinācijas grupas sēdē 2020.gada 7.decembrī sniegt informāciju par pašvaldību institūciju iespējamo iesaisti COVID-19 saslimušo, kontaktpersonu un pašizolācijā esošo personu uzraudzībā un kontrolēšanā.
5. Pieņemt zināšanai, ka Ekonomikas ministrija ir atsaukusi likumprojekta par grozījumiem Covid-19 infekcijas izplatības pārvaldības likumā tālāku virzību Ministru kabinetā.
6. Finanšu ministrijai kopīgi ar Valsts ieņēmumu dienestu nākamajā koordinācijas grupas sēdē 2020.gada 7.decembrī sniegt informāciju, vai no kases čeku informācijas ir iespējams iegūt informāciju par brīvdienās un svētku dienās tirgotajām precēm.
7. Neatbalstīt Tieslietu ministrijas sagatavoto priekšlikumu grozījumiem rīkojumā Nr.655 (reliģisko organizāciju garīgais un kalpojošais personāls, veicot savus pienākumus (noturot dievkalpojumus) nelieto mutes un deguna aizsegus). Tieslietu ministrijai izzināt no baznīcām, vai un kā dievkalpojumi tiek noturēti citās valstīs ar līdzīgiem saslimstības rādītājiem.
8. Atbalstīt priekšlikumu, ka Tieslietu ministrija sagatavo grozījumu rīkojumā Nr.655, lai konkretizētu regulējumu attiecībā uz laulību ceremoniju (laulības reģistrācija baznīcā vai Dzimtsarakstu nodaļā divu liecinieku klātbūtnē). Tieslietu ministrijai tos kopā ar pamatojumu anotācijai nosūtīt Veselības ministrijai.
9. Konceptuāli atbalstīt priekšlikumu, ka no ieslodzījuma vietām atbrīvotajām ar Covid-19 inficētajām personām, kurām nav savas dzīvesvietas, tiek piedāvāts valsts atbalstītais tūristu mītņu pakalpojums.
10. Atbalstīt Iekšlietu ministrijas sagatavoto priekšlikumu grozījumiem rīkojumā Nr.655 (notiesāto un izdodamo personu pārņemšanu no ārvalsts uz ieslodzījuma vietām) un Iekšlietu ministrijai iesniegt to izskatīšanai Ministru kabineta 2020.gada 8.decembra sēdē.
11. Neatbalstīt Zemkopības ministrijas priekšlikumu grozījumiem rīkojumā Nr.655 (dzīvnieku barības iekļaušana brīvdienās un svētku dienā atļauto preču sarakstā).
12. Konceptuāli atbalstīt Labklājības ministrijas sagatavotos grozījumus Ministru kabineta 2020. gada 9. jūnija noteikumos Nr. 380 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem". Labklājības ministrijai sagatavoto noteikumu projektu nosūtīt institūcijām saskaņošanai.
13. Uz Mēness aptiekas adresēto vēstuli Krīzes vadības padomes priekšsēdētājam, Ministru prezidentam atbildi sniegt Veselības ministrijai.
14. Atbalstīt Valsts ugunsdzēsības un glābšanas dienesta priekšlikumu, ka plānveidīgai un koordinētai resursu atjaunošanai, apgādes koordinatoriem tiek lūgts aktualizēt epidemioloģiskās drošības nodrošināšanas resursu vajadzību sarakstu.
15. Ņemot vērā saņemto jautājumu lielo skaitu par rīkojuma Nr.655 piemērošanu un regulējuma interpretācijām, ministrijām izvērtēt, vai vienlaikus ar piedāvāto grozījumu ir iespējams sagatavot arī strukturētu, viegli un saprotami uztveramu informācija par grozījuma būtību, no tā izrietošiem ierobežojošiem vai atbalsta pasākumiem, kura kalpotu arī ir kā praktisks atbalsts lēmuma pieņemšanas laikā un būtu izmantojama kā pamats tālākai komunikācijai pieņemtā regulējuma piemērošanas skaidrojumā.

Pielikums 03.12.2020 sēdes protokolam Nr.36

**Higiēnas preces, vadoties no**

**Kombinētās nomenklatūras, ko paredz**

**KOMISIJAS ĪSTENOŠANAS REGULA (ES) 2019/1776 (2019. gada 9. oktobris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu**

|  |
| --- |
| **Higiēnas preces** |
|  |
| 3305 10 00 – šampūni |
| 3306 Mutes dobuma vai zobu higiēnas līdzekļi, ieskaitot protēžu fiksēšanas pastas un pulverus; zobu diegs (vaskots diegs zobstarpu tīrīšanai), atsevišķā mazumtirdzniecības iepakojumā: |
| 3306 10 00 – zobu pastas  3306 20 00 – zobu diegs (vaskots diegs zobstarpu tīrīšanai)  3306 90 00 – citādi |
| 3401 Ziepes; organiskās virsmaktīvās vielas un līdzekļi, ko izmanto kā ziepes, stieņos, gabalos vai figūru veidā un kas satur vai nesatur ziepes; organiskās virsmaktīvās vielas un līdzekļi ķermeņa mazgāšanai, šķidri vai krēmveida, safasēti mazumtirdzniecībai, kuri satur vai nesatur ziepes; papīrs, vate, filcs un neaustās drānas, piesūcināti, pārklāti vai apsmidzināti ar ziepēm vai mazgāšanas līdzekļiem:   * ziepes un organiskās virsmaktīvās vielas un līdzekļi stieņos, gabalos un figūru veidā un papīrs, vate, filcs un neaustās drānas, piesūcināti vai pārklāti ar ziepēm vai mazgāšanas līdzekļiem:   3401 11 00 – – tualetes ziepes (ieskaitot ziepes ar medikamentiem)  3401 30 00 – organiskās virsmaktīvās vielas un līdzekļi ķermeņa mazgāšanai, šķidri vai krēmveida, safasēti mazumtirdzniecībai, kuri satur vai nesatur ziepes  3402 Organiskās virsmaktīvās vielas (izņemot ziepes); virsmaktīvie līdzekļi, mazgāšanas līdzekļi (ieskaitot mazgāšanas palīglīdzekļus) un tīrīšanas līdzekļi, kas satur vai nesatur ziepes, izņemot pozīcijā 3401 minētos:  – organiskās virsmaktīvās vielas, safasētas vai nefasētas mazumtirdzniecībai |
| 3808 94 – – dezinfekcijas līdzekļi |
| 4014. Higiēniskie vai farmaceitiskie izstrādājumi (ieskaitot knupīšus) no vulkanizēta kaučuka, izņemot cieto kaučuku, arī ar piederumiem no cietā kaučuka, to skaitā prezervatīvi |
| 4818 10 – tualetes papīrs  4818 20 – kabatlakatiņi, kosmētikas salvetes un dvieļi:  4818 20 10 – – kabatlakatiņi un kosmētikas salvetes;  – – roku dvieļi  4818 30 00 – galdauti un galda salvetes |
| 9603 10 00 – zobu sukas, skūšanas otiņas, matu sukas, nagu sukas, skropstu birstītes, citādas sukas ķermeņa kopšanai, ieskaitot sukas, kas ir ierīču sastāvdaļas;  9603 21 00 – – zobu sukas, tai skaitā sukas zobu protēzēm  9605 00 00 Ceļojuma komplekti, ko izmanto personiskai higiēnai, šūšanai, drēbju vai apavu tīrīšanai;  9619 00 Sanitārie dvieļi (paketes) un tamponi, bērnu autiņi un autiņu ieliktņi, un tamlīdzīgi izstrādājumi no jebkāda materiāla |

Sēdi slēdz plkst. 18.25

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu